NORAKSTS

|  |  |
| --- | --- |
| 25.04.2024. | Nr.5/35 |

###### Jelgavas valstspilsētas pašvaldības izglītības iestādES “Jelgavas Spīdolas Valsts ģimnāzija” DALĪBA BIEDRĪBĀ

###### “LATVIJAS SKOLU SPORTA FEDERĀCIJA”

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Lai popularizētu veselīgu dzīvesveidu un nodarbošanos ar sportu izglītojamo vidū, veicinātu sporta nozīmīgumu, veicinātu sporta pedagogu un citu interesentu tālākizglītību un profesionālās meistarības pilnveidošanu darbā ar bērniem un jauniešiem, Jelgavas valstspilsētas pašvaldības izglītības iestāde “Jelgavas Spīdolas Valsts ģimnāzija” (turpmāk – izglītības iestāde) 2007. gada 27.decembrī iestājās biedrībā “Latvijas Skolu sporta federācija” (turpmāk – biedrība). Izglītības iestādes izglītojamie regulāri piedalās biedrības rīkotajās sacensībās – volejbolā, pavasara krosā, rudens krosā, vieglatlētikā, četrcīņā vieglatlētikā. Izglītības iestādes izglītojamie ir saņēmuši godalgotas vietas sacensībās, līdz ar to tiek paaugstināta izglītojamo motivācija piedalīties sporta aktivitātēs. Izglītības iestādes sporta pedagogi piedalās biedrības rīkotajos tālākizglītības kursos, pilnveidojot metodisko atbalstu sporta stundās un interešu izglītības sporta nodarbību organizēšanā. Dalības maksa biedrībā 70,00 *euro* gadā ļauj izglītības iestādes izglītojamo komandām piedalīties biedrības organizētās sacensībās bez papildu maksas. Ar Jelgavas valstspilsētas pašvaldības dalību biedrībā, tiks veicināta izglītības iestādes izglītojamo nodarbošanās ar sportu, kas ir veselīga dzīvesveida sastāvdaļa, un nodrošināta dalība dažādās biedrības organizētās sacensībās, veicināta sporta pedagogu un citu interesentu tālākizglītības un profesionālās meistarības pilnveidošana darbā ar bērniem un jauniešiem.

Biedrība 2007. gadā reģistrēta Latvijas izglītības un zinātnes ministrijā Izglītības iestāžu reģistrā ar Nr. 3360800704. Tā apvieno Latvijas izglītības iestādes, tostarp izglītības iestādes ar sporta novirzienu visā Latvijas teritorijā – 9 skolas Kurzemes reģionā, 9 skolas Vidzemes reģionā, 13 skolas Zemgales reģionā, 12 skolas Latgales reģionā, 9 skolas un 2 sporta federācijas Rīgā.

Pamatojoties uz minēto un Pašvaldību likuma 4. panta pirmās daļas 4., 6. un 7. punktu, 10. panta pirmās daļas 9. punktu, Sporta likuma 10. panta 3. daļu, 3.1 daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Pilnvarot Jelgavas valstspilsētas pašvaldības izglītības iestādi “Jelgavas Spīdolas Valsts ģimnāzija” būt par biedru biedrībā “Latvijas Skolu sporta federācija” (reģistrācijas Nr. 40008023478, juridiskā adrese Senču iela 9 a, Jelgava, LV – 3008).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. aprīlī